Temeljem članka 35. i članka 219. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak), članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21), članka 29. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 8/09, 10/09) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj 19. listopada 2023. godine, donosi

**O D L U K U**

**o osnivanju prava služnosti u korist tvrtke**

**A1 Hrvatska d.o.o.**

**I.**

Osniva se pravo služnosti u korist tvrtke **A1 Hrvatska d.o.o., Vrtni put 1, 10000 Zagreb, OIB:29524210204** (u daljnjem tekstu: **A1 Hrvatska d.o.o.)** radi postavljanja uličnih ormara ili kabineta namijenjenih za smještaj elektroničke komunikacijske opreme (telekomunikacijskih ormara DČ1 i DČ2).

Pravo služnosti osniva se na teret slijedećih nekretnina:

|  |  |  |  |
| --- | --- | --- | --- |
| **BROJ ZEMLJIŠTA (KATASTARSKA ČESTICA)** | **BROJ ZK ULOŠKA** | **KATASTARSKA OPĆINA** | **POVRŠINA SLUŽNOSTI** |
| 2597/1 | 4671 | Gospić | 3,01 m2 |
| 2498 | 4867 | Gospić | 17,33 m2 |
| 2599/1 | 4667 | Gospić | 6,62 m2 |
| 2597/1 | 4671 | Gospić | 1,68 m2 |
| 5302 | 4867 | Gospić | 9,54 m 2 |
|  |  | **UKUPNO** | **38,18 m2** |

**II.**

Pravo služnosti osniva se na neodređeno vrijeme, odnosno sve dok na nekretninama koje su predmet prava služnosti budu postavljeni ulični ormari ili kabineti namijenjeni za smještaj elektroničke komunikacijske opreme (telekomunikacijskih ormara DČ1 i DČ2).

**III.**

Za osnovano pravo služnosti na zemljištu iz točke I. plaća se ukupna godišnja naknada u iznosu od 49,63 eura (1,30 eura/m2).

**IV.**

Ovlašćuje se gradonačelnik Grada Gospića da s tvrtkom A1 Hrvatska d.o.o.sklopi Ugovor o osnivanju prava služnosti iz točke 1. ove Odluke, kojim će se regulirati međusobna prava i obveze.

**V.**

Ova Odluka stupa na snagu dan nakon dana objave u „Službenom vjesniku Grada Gospića“.

KLASA: 940-01/23-01/129

URBROJ: 2125-1-01-23-04

Gospić, 19. listopada 2023. godine

 PREDSJEDNICA GRADSKOG VIJEĆA

 GRADA GOSPIĆA

 Ana-Marija Zdunić, mag. iur., v.r.